امین گڑھ دی لڑائی

امین گڑھ دی لڑائی جو سکھاں خلاف مغلاں دی بھاویں پہلی جت سی پر بادشاہ دی اپنی بھیجی فوج دا پہلا ایکشن تراوڑی نیڑے، تقریباً اوہنیں دنیں ہی 26 اکتوبر، 1710 نوں ہویا سی۔ بہادر شاہ دی بھیجی 60 ہزار فوج وچوں فروز خان میواتی دی فوج نے سکھاں اتے ایہہ حملہ تراوڑی نیڑے جو کرنال توں 24 کلومیٹر دور ہے امین گڑھ ہن کھیڑا امین دی جوہ وچّ کیتا سی۔ سکھ جرنیل بنود سنگھ کول اس ویلے بہت تھوڑیاں فوجاں تے معمولی جیہا اسلح سی پر پھر وی اوہناں نے مغلاں نوں زبردست ٹکر دتی۔ پہلاں تاں مغل فوجاں دا جرنیل مہابت خان، سکھاں دے ہلے توں ڈر کے پچھے ہٹ گیا پر پھر فروز خان میواتی آپ اگے ودھیا اتے ساریاں فوجاں نوں اک دمّ ہلاّ بولن واسطے کیہا۔ اس مگروں زبردست جنگ ہوئی۔ ہزارا دی گنتی وچّ مغل فوجاں دے اگے دو-چار ہزار سکھ فوجی بوہتی دیر تک ٹک نہ سکے۔ اس موقعے سینکڑے سکھ قتل ہو گئے۔ فروز خان میواتی نے، قتل  ہوئے 300 سکھاں دے سر کٹوا کے بادشاہ نوں بھیجے اتے  راہوں دے قلعے  اتے شمس خان اتے با؛زید خان فوج دا قبضہ کر لیا۔
حوالے


گٹھ:سکھ اتہاس
گٹھ:لڑائیاں
گٹھ:جنگاں